Document ID: 32013R0735

PROVEDBENA UREDBA VIJEĆA (EU) br. 735/2013
od 30. srpnja 2013.
o provedbi Uredbe (EU) br. 101/2011 o mjerama ograničavanja protiv određenih osoba, subjekata i tijela s obzirom na stanje u Tunisu
VIJEĆE EUROPSKE UNIJE,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EU) br. 101/2011 od 4. veljače 2011. o mjerama ograničavanja protiv određenih osoba, subjekata i tijela s obzirom na stanje u Tunisu (1), a posebno njezin članak12. stavak 1.,
budući da:
(1)
Vijeće je 4. veljače 2011. donijelo Uredbu (EU) br. 101/2011.
(2)
Unosi za tri osobe na popisu fizičkih i pravnih osoba, subjekata ili tijela utvrđenom u Prilogu I. Uredbi (EU) br. 101/2011 trebali bi se zamijeniti te bi trebalo pružiti nova obrazloženja razlogâ zbog kojih su te osobe navedene u Prilogu.
(3)
Prilog I. Uredbi (EU) br. 101/2011 trebalo bi izmijeniti u skladu s navedenim,
DONIJELO JE OVU UREDBU:
Članak 1.
Prilog I. Uredbi (EU) br. 101/2011 mijenja se kako je navedeno u Prilogu ovoj Uredbi.
Članak 2.
Ova Uredba stupa na snagu na dan objave u Službenom listu Europske unije.
Sastavljeno u Bruxellesu 30. srpnja 2013.

Labels: 18
5